NELJANDA KOOSSEISU

JUHATUSE KOOSOLEKU P R O T O K O L L

Haapsalu,								19. mai 2005 nr 29

Algus kell 16.00, lõpp kell 16.21

Juhatas		volikogu esimees Andres Ammas
Protokollis	volikogu kantselei juhataja Elvi Puda
Osalesid	Andres Ammas, Kaido Antsve, Toivo Hein, Jaak Kanepi, Lauri Luik, Märt Maiste, Arder Väli
Puudus		Raimond Lunev, Alar Schönberg, Urmas Sukles

Kutsutud	aselinnapea Martin Schwindt

Kinnitati järgmine päevakord:
1.	Haapsalu Linnavolikogu 27.05.2005 istungi päevakorra projekti koostamine
2.	Muud

Päevakorrapunkt nr 1

Haapsalu Linnavolikogu 29.04.2005 istungi päevakorra projekti koostamine

KUULATI juhtivkomisjonide esimeeste ettepanekuid.

Ühehäälselt
OTSUSTATI:
esitada volikogule kinnitamiseks alljärgnev 31. istungi päevakord.
1. Haapsalu linna 2004. a majandusaasta aruande kinnitamine
Ettekandja			linnavalitsus
Kaasettekandjad		rahanduskomisjon
				revisjonikomisjon

2. Vabariigi Valitsuse määruse “Haapsalu vanalinna muinsuskaitseala põhimäärus” eelnõu kooskõlastamine
Ettekandja			linnavalitsus
Kaasettekandja		kultuurikomisjon

3. Detailplaneeringu kehtestamine (Õhtu kalda ja raudteetammi vaheline ala)
Ettekandja			linnavalitsus
Kaasettekandja		kommunaalkomisjon
4. Vara võõrandamine (Kuuse 13, Haapsalu)
Ettekandja			linnavalitsus
Kaasettekandja		õiguskomisjon

5. Katastriüksuse sihtotstarbe määramine
Ettekandja			linnavalitsus
Kaasettekandja		kommunaalkomisjon

6. Mälestustahvli paigaldamine
Ettekandja			linnavalitsus
Kaasettekandja		kultuurikomisjon

7. Haapsalu Linnavolikogu 01.04.2005 otsuste nr 171-178 muutmine
Ettekandja			linnavalitsus
Kaasettekandja		õiguskomisjon

Päevakorrapunkt nr 2

Muud

KUULATI: koosoleku juhatajat Andres Ammast.
Juunikuu istungil peame kinnitama volikogu uue arvulise koosseisu. Fraktsioonidel küsimus läbi arutada ja arvamus teatada kantseleisse kahe nädala jooksul. Kui ettepanekuid ei laeku, esitab kantselei eelnõu, milles on seni hästi toiminud 21 volikogu liiget.

Juunikuu volikogu istungi aeg on paar kuud tagasi linnavalitsusega kooskõlastatud ja peeti sobilikuks 17. juuni. Linnavalitsusel kaaluda võimalust, kas nimetatud kuupäev on endiselt jõus või on praktilisem pidada volikogu istung 1. juulil. Oma seisukohast teavitada volikogu kantseleid hiljemalt 24. mail.

Aselinnapea Martin Schwindti vastused KÜSIMUSTELE.
2005. a linnale laekuvate maksude olukord on võrreldes 2004. aasta nelja kuuga hea, laekunud on poolteist miljonit krooni rohkem. Aasta lõpuks peab linnavalitsus võimalikuks ühe miljoni krooni suuruse lisaeelarve eelnõu esitamist volikogule.

Planeeritud on Karja tänava remont, mille jaoks hetkel linna eelarves raha ei ole ja maksumus on teadmata. Kui valmib rekonstrueerimise projekt, kuulutame välja riigihanke. Siis saame volikogule esitada lisaeelarve projekt.

Valge Daami päevad saavad olema, aga etendust sel aastal ei lavastata.

Andres Ammas 					
Juhataja						Elvi Puda											Protokollija